VENDIM
Nr. 199, datë 4.3.2015

PËR KALIMIN NË PRONËSI, NGA UNIVERSITETI “FAN S. NOLI”, KORÇË, TE BASHKIA KORÇË, TË OBJEKTIT BAZA PRODHUESE E UNIVERSITETIT “FAN S. NOLI”, PËR PËRDORIM  NGA SHKOLLA E MESME BUJQËSORE “IRAKLI TEROVA”

Në mbështetje të nenit 100 të Kushtetutës, të shkronjës “d”, të nenit 23, të ligjit nr. 8872, datë 29.3.2002, “Për arsimin dhe formimin profesional në Republikën e Shqipërisë”, të ndryshuar, të neneve 13 e 15, të ligjit nr. 8743, datë 22.2.2001, “Për pasuritë e paluajtshme shtetërore”, të ndryshuar dhe neneve 3/b e 5, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, me propozimin e ministrit të Mirëqenies Sociale dhe Rinisë, Këshilli i Ministrave
[bookmark: _GoBack]


VENDOSI:

1. Kalimin në pronësi, nga universiteti “Fan S. Noli”, Korçë, te bashkia Korçë, të objektit baza prodhuese e universitetit “Fan S. Noli”, Korçë, së bashku me truallin nën objekt, për përdorim nga shkolla e mesme bujqësore “Irakli Terova”, sipas planimetrisë dhe planvendosjes që i bashkëlidhen këtij vendimi. 
2. Vendimi nr. 235, datë 27.3.2013, i Këshillit të Ministrave, “Për kalimin në përgjegjësi administrimi, nga bashkia Korçë tek universiteti “Fan S. Noli”, Korçë, të objektit baza prodhuese e shkollës së mesme bujqësore “Irakli Terova”, shfuqizohet. 
3. Ngarkohen Ministria e Brendshme, Ministria e Mirëqenies Sociale dhe Rinisë, universiteti “Fan S. Noli”, Korçë, bashkia Korçë dhe shkolla e mesme bujqësore “Irakli Terova” për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

